Il-Ministru għall-Edukazzjoni Justyne Caruana kellha laqgħa ta' kortesija ma' delegazzjoni Libjana mmexxija mis-Sottosegretarju Adel Amori G.A. li tinsab f'Malta għal taħditiet dwar il-kooperazzjoni fis-settur edukattiv. Din iż-żjara tirreċiproka żjara mill-Ministru għall-Affarijiet Barranin Evarist Bartolo u l-Ministru għall-Edukazzjoni fi Tripli f'Diċembru li għadda. Matul il-laqgħa, il-Ministru Caruana semmiet iż-żjara fi Tripli u d-diskussjonijiet li saru mal-Ministru għall-Edukazzjoni Othman Abdul, il-Ministru għall-Affarijiet Barranin Mohamed Siyala, u d-Deputat Prim Ministru Ahmed Maiteeq. Matul iż-żjara fil-Libja, il-Gvern Malti offra koperazzjoni mill-Università ta' Malta u mill-Kulleġġ Malti għall-Arti, ix-Xjenza u t-Teknoloġija fit-tagħlim tal-Ingliż, kif ukoll permezz ta' programmi edukattivi li jibnu l-ħiliet u l-valuri personali li jikkontribwixxu għall-ħolqien tax-xogħol u biex il-problemi u t-tilwim jissolvew mingħajr vjolenza. Id-delegazzjoni Libjana tinsab Malta biex tiffinalizza t-taħditiet mibdija fi Tripli. DOI: Jason Borg Il-Ministru Caruana tenniet li Malta u l-Libja għandhom storja twila ta' ħbiberija u kooperazzjoni, u li Malta hija ħerqana li ssaħħaħ ir-rabtiet bejn iż-żewġ pajjiżi. F'dan il-kuntest, il-Ministru enfasizzat il-pożizzjoni ta' Malta dwar l-importanza li l-Libja tkun post paċifiku u prosperu f'idejn il-Libjani. Hija rrikonoxxiet l-importanza tar-rwol ta' edukazzjoni u ta' taħriġ aċċessibbli u ekwitabbli fl-iżvilupp tar-riżorsi umani biex iċ-ċittadini kollha jkunu jistgħu jipparteċipaw b'mod produttiv u kreattiv fl-ekonomija globali, ibbażata fuq l-għarfien tal-lum. F'dan ir-rigward, il-Ministru laqgħet l-interess komuni li ilu jeżisti fil-koperazzjoni fl-oqsma kollha tal-edukazzjoni u t-taħriġ bħala parti minn koperazzjoni usa' li diġà teżisti bejn iż-żewġ pajjiżi. Il-Ministru Caruana tat ukoll ħarsa lejn is-sistemi u l-istituzzjonijiet edukattivi tagħna, qabel ma awgurat taħditiet siewja matul iż-żjara tad-delegazzjoni u għal aktar koperazzjoni bejn iż-żewġ naħat fix-xhur u s-snin li ġejjin. Illum għandu jiġi ffirmat il-ftehim bejn l-awtoritajiet Libjani u dawk Maltin. Dwar iż-żjara fil-Libja Watch: Malta offers Libya cooperation in the education sector Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6012e9676fdc0_rand.td-a-rec-img{text-align:left}.td_uid_3_6012e9676fdc0_rand.td-a-rec-img img{margin:0 auto 0 0}